recursal/SuperWikiNEXT-32B huggingface dataset:
**וינפריד קרטשמן** (בגרמנית: **Winfried Kretschmann**, נולד ב-17 במאי 1948) הוא פוליטיקאי גרמני ממפלגת הירוקים אשר משמש מאז מאי 2011 כראש ממשלת מדינת באדן-וירטמברג. מנובמבר 2012 ועד סוף אוקטובר 2013 קרטשמן כיהן כנשיא הבונדסראט (הבית העליון של הפרלמנט הגרמני). הוא היה הפוליטיקאי הראשון ממפלגתו אשר כיהן בתפקידים אלו. קרטשמן הוא גם הראשון משנת 1953 והשני אי פעם שכיהן כנשיא הבונדסראט שאינו מה-המפלגה הסוציאל-דמוקרטית או מהמפלגה הנוצרית-דמוקרטית.

קרטשמן מתמקד בעמדות אקולוגיות ונמנה באגף השמרני של מפלגתו.

ביוגרפיה
--------

קרטשמן נולד ב-17 במאי 1948 בשפיישינגן (Spaichingen) שבבאדן-וירטמברג, אז גרמניה המערבית וגדל באזור כפרי. למד בפנימייה צבאית בזיגמרינגן. לאחר שירותו הצבאי למד הוראת ביולוגיה וכימיה בשטוטגרט. לאחר שלוש שנים כמורה, נכנס קרטשמן לעולם הפוליטי. בשנים 1973-1975 היה פעיל קומוניסט. בספטמבר 1979 היה מבין מקימי מפלגת הירוקים בבאדן-וירטמברג. בשנת 1980 נבחר לראשונה לפרלמנט המקומי. בשנת 1985 עזב את הפוליטיקה והחל לעבוד במשרד לאיכות הסביבה. בשנת 1988 נבחר קרטשמן שנית לפרלמנט של באדן-וירטמברג. בשנת 1992 איבד את מושבו בפרלמנט וחזר לעבוד כמורה. הוא נבחר לפרלמנט שוב בשנים 1996, 2001 ו-2006. בשנת 2002 נבחר להנהיג את הירוקים בפרלמנט.

בבחירות שנערכו בשנת 2011 הירוקים הובילו קמפיין משותף יחד עם המפלגה הסוציאל-דמוקרטית וניצחו את המפלגה הנוצרית-דמוקרטית. חלק מהקמפיין נבע מומנטום סביבתי לאחר האסון הגרעיני בפוקושימה שאירע במרץ באותה השנה. הבטחות נוספות בקמפיין כללו כיבוי תחנות כוח גרעיניות, הגבלת מהירות אוטובוסים ורפורמות בחינוך. בבחירות אלו קרטשמן נבחר להנהיג את באדן-וירטמברג. ניצחונו הביא לסיום 58 שנים של הנהגת הימין במדינה.

במסגרת תפקידו, קרטשמן חבר גם בבונדסראט ושם היה פעיל בוועדות לחיזוק היחסים עם רוסיה וצרפת. בשנת 2016 נבחר שוב לתפקיד. היה פעיל מאוד בועידת האומות המאוחדות לשינוי אקלים בשנת 2015.

קישורים חיצוניים
----------------

ויקישיתוף מדיה וקבצים בנושא **וינפריד קרטשמן** בוויקישיתוף
* 

* אתר האינטרנט הרשמי של וינפריד קרטשמן
* וינפריד קרטשמן, ברשת החברתית פייסבוק

* וינפריד קרטשמן, ברשת החברתית Goodreads

|  |  |
| --- | --- |
| בקרת זהויות עריכת הנתון בוויקינתונים | 
* GND: 143926683
* ISNI: 0000 0001 1907 6978
* LCCN: n2012057588
* RERO: 02-A025074244
* SUDOC: 189883960
* VIAF: 170218527
* WorldCat: lccn-n2012057588

 |
"בימת החיזור" של זכר סוכי משונן-מקור
**סוכי משונן-מקור** (שם מדעי: *Scenopoeetes dentirostris*) הוא מין יחיד בסוג של סוכי.

מאפיינים
--------

אורכם של הפרטים ממין זה בינוני ביחס למינים האחרים במשפחה, ועומד על כ-27 ס"מ בממוצע. רוב גופו של הסוכי בצבע חום-זית; בטנו וחזהו חומים בהירים, ומפוספסים בחום. הקשתית חומה; מבנה המקור ייחודי, והעניק למין זה את שמו. הזכר והנקבה דומים במראם, אך הנקבה קטנה מעט מהזכר.

הסוכי משונן-המקור אנדמי לאוסטרליה, ומצוי ביערות ההרריים של צפון-מזרח קווינסלנד. הוא ניזון בעיקר מפירות ומעלים צעירים של עצי יער.

הזכר פוליגמי. כשאר מיני הסוכיים, הסוכי מבצע את תצוגת החיזור בשטח שנקרא "סוכה" (Bower באנגלית). אצל הסוכי משונן-המקור, שטח זה מפונה מאדמה; לאחר מכן, הסוכי מניח עליו עלים, כשפניהם כלפי מטה. במידה ואדם הופך אחד מהעלים, הסוכי הופך אותו חזרה; אם עלה מתייבש, הסוכי מוציא אותו מרחבת החיזור ומחליף אותו בעלה חדש. שטח התצוגה כולל תמיד ענף אחד לפחות, עליו הסוכי יכול לעמוד. כשבאה נקבה לסוכה, הזכר מתחיל לבצע את תצוגת החיזור.

הסוכי משונן-המקור מצוי בתחום תפוצתו המוגבל, ולכן נרשם ברשימה האדום של ארגון IUCN במצב "ללא חשש".

קישורים חיצוניים
----------------

ויקישיתוף מדיה וקבצים בנושא **סוכי משונן-מקור** בוויקישיתוף
* סוכי משונן-מקור, באתר ITIS (באנגלית)
* סוכי משונן-מקור, באתר NCBI (באנגלית)
* סוכי משונן-מקור, באתר Animal Diversity Web (באנגלית)
* סוכי משונן-מקור, באתר GBIF (באנגלית)

הערות שוליים
------------

1. ↑  סוכי משונן-מקור באתר הרשימה האדומה של IUCN
2. ↑  דייוויד אטנבורו, **חיי הציפורים**, מודן, 2003
**רוברט "בוב" תיל** (באנגלית: **Robert "Bob" Theil**, נולד ב-2 באוקטובר 1951, סקוטלנד) הוא מוזיקאי וזמר-יוצר פולק-רוק סקוטי.

ביוגרפיה
--------

בוב תיל נולד בחווה בצפון-מזרח סקוטלנד וגדל והתבגר בעיירה הסקוטית מאריקירק. בתחילת שנות ה-70 עבר ללונדון, שבה החל בהדרגה לפתח את הקריירה המוזיקלית שלו. בסוף שנות התשעים עבר להתגורר באנטוורפן שבבלגיה.

תיל הושפע רבות מהזמרים והמוזיקאים שהובילו את הפולק-רוק של שנות ה-70 (רוי הארפר, מייקל צ'אפמן, ריצ'רד תומפסון) ובעיקר מהסקוטים ברט יאנש, אל סטיוארט וג'רי ראפרטי.

תיל שר, יוצר וכותב בסגנון מוזיקת הפולק-רוק הבריטית, ועושה בדרך כלל שימוש בגיטרה אקוסטית או חשמלית בת 12 מיתרים.

דיסקוגרפיה
----------

### אלבומים

* (So Far (1982
* (Bridging the Silence (1993
* (Playing it all for Laughs (2003
* (The Ghent Sessions (2007

קישורים חיצוניים
----------------

* 

* אתר האינטרנט הרשמי של בוב תיל

* בוב תיל, באתר Discogs (באנגלית)
* אתר למנויים בלבד בן שלו, למה כדאי לכם לתת הזדמנות לשירים של בוב תיל, באתר הארץ, 6 במאי 2015

הערות שוליים
------------

1. ↑  "Bob Theil interview".
**אישי ואהובי** הוא אלבום הסולו הראשון של הזמרת הישראלית שלומית אהרון, אשר יצא לאור בשנת 1989.

הפקה
----

לאחר כישלון אלבומם של "הכל עובר חביבי" "נחיה ונראה" מ-1988, פרשה אהרון מתפקידה כסולנית ולמעשה עזבה את הלהקה. אהרון הוחתמה בחברת הד ארצי ונלקחה תחת חסותו של המפיק לואי להב וזו הייתה הפעם הראשונה שלהב עבד עם אישה. המשוררת מאיה בז'רנו כתבה שמונה מתוך תשעה שירים לאלבום, פרט לשיר "הגן הורוד" אותו כתבה צרויה להב. שירי האלבום היו ברובם שירי אהבה ארוטיים, והיו למעשה השירים הראשונים של בז'רנו שזכו לביצוע מוזיקלי. ירון בכר עיבד יחד עם לואי להב את השירים, ניגן בכל הכלים והלחין את רוב שירי האלבום. באלבום גם השתתפו שני שותפיה ללהקת "הכל עובר חביבי": קיקי רוטשטיין בהפקה וקולות רקע, ויובל דור בקולות רקע. דור גם הלחין שיר אחד באלבום, ושניים עם בכר. יחסי הציבור של הד ארצי תיארו את קולה של אהרון כ"נשי ומובהק", ושיש לשמוע בעוצמה גבוהה את התקליט כדי להבין את המוזיקה המעורבת ברוק וקול וטקסטים נשיים ברורים.

האלבום הוקלט בין מרץ-אפריל 1989 ויצא על גבי תקליט, דיסק וקלטת אודיו, אך לא זכה להצלחה. מאוחר יותר הוגדר האלבום כאחד הטובים שיוצרו בשנות השמונים. אהרון התנחמה על כישלונו של האלבום כאשר קיבלה תפקיד ראשי בהצגה "אחים בדם", שעלתה באותה שנה. אלבומה הבא, שזכה להצלחה, יצא ב-1993 ונקרא "תקליט עברי", על שם המופע שאהרון העלתה בפסטיבל ערד ב-1992, בו ביצעה גרסאות כיסוי ללהיטים עבריים מוכרים.

בשיר "שתבוא ותחבק אותי" השתתפו זמרים רבים בקולות רקע: רוני בכר (בת הזוג של ירון בכר), חני בודגוב, גלית עמר, דינה גולן, סימה עמיאל, רבקה בכר, הבדרנית אורלי קפח, עינת שרוף, ירון חדד, חיים פנירי, יואל ששון, קיקי רוטשטיין ויובל דור.

שירי האלבום
-----------

1. אם תביט בי (עד עמקי נשמתי) (מאיה בז'רנו - ירון בכר) (5:30)
2. אישי ואהובי (מאיה בז'רנו - יובל דור וירון בכר) (4:06)
3. אחוז בי שוב (מאיה בז'רנו - יובל דור) (5:14)
4. שתבוא ותחבק אותי (מאיה בז'רנו - ירון בכר) (5:33)
5. בדמיוני (מאיה בז'רנו - יובל דור וירון בכר) (4:43)
6. הגן הורוד (צרויה להב - ירון בכר) (5:09)
7. גלי תשוקה (מאיה בז'רנו - ירון בכר) (3:31)
8. בת יענה (מאיה בז'רנו - ירון בכר) (5:26)
9. צעירה יותר ויותר (מאיה בז'רנו - ירון בכר) (2:32)

קישורים חיצוניים
----------------

* Discogs אישי ואהובי באתר Discogs

הערות שוליים
------------

1. ↑  מתוך דף יחסי הציבור של הד ארצי, שצורף לתקליט
2. ↑

| שלומית אהרון |
| --- |
| אלבומי אולפן | אישי ואהובי • תקליט עברי • לאהוב יותר • כשתבוא תראה • שקט אמיתי |
| אלבומי מחזמר | ליידיס & ג'נטלמן • המופע המשותף עם הכל עובר חביבי • שלומית אהרון ושלושת הטנורים |
| אלבומי הופעה | דואט |
| אלבומי וידאו | שלומית אהרון ושלושת הטנורים |
**פרדריק אורסנס** (בנורווגית: **Fredrik Aursnes**; נולד ב-10 בדצמבר 1995 בהרייד שבנורווגיה) הוא כדורגלן נורווגי המשחק בעמדת הקשר האחורי בקבוצת בנפיקה ליסבון מליגת העל הפורטוגלית.

קריירת מועדונים
---------------

אורסנס גדל במחלקת הנוער של הרייד. בשנת 2012 הצטרף להוד מליגת המשנה הנורווגית, עמה זכה בגביע הנורווגי לעונת 2012.

ב-1 בדצמבר 2015 חתם אורסנס במולדה מליגת העל הנורווגית. הוא ערך 151 הופעות ליגה במדי המועדון, בהן הבקיע 18 שערים. כמו-כן, זכה עם המועדון באליפות נורווגיה בעונת 2019.

ב-10 באוגוסט 2021 חתם אורסנס על חוזה לשלוש עונות בפיינורד מליגת העל ההולנדית. ב-15 באוגוסט ערך את הופעת הבכורה שלו במועדון, בניצחון 0–4 על וילם II במסגרת המחזור הראשון בליגה לעונת 2021/2022. ב-24 באוקטובר הבקיע את שערו היחיד במדי המועדון, בניצחון 2–3 על קמבור במסגרת המחזור העשירי בליגה. בסך הכל ערך אורסנס 35 הופעות ליגה במדי המועדון. הוא הגיע עם המועדון לגמר הליגה האירופית בעונת עונת 2021/2022 בליגה האירופית, בו הפסידה פיינורד לאיינטרכט פרנקפורט.

ב-24 באוגוסט 2022 חתם אורסנס על חוזה לחמש עונות בבנפיקה ליסבון מליגת העל הפורטוגלית.

קריירה בינלאומית
----------------

ב-6 ביוני 2021 ערך אורסנס את הופעת הבכורה שלו בנבחרת נורווגיה, בהפסד 1–2 לנבחרת יוון במשחק ידידות.

תארים
-----

הוד
* הגביע הנורווגי (1): 2012

מולדה
* אליפות נורווגיה (1): 2019

בנפיקה ליסבון
* אליפות פורטוגל (1): 2022/2023
* הסופר קאפ הפורטוגלי: 2023

קישורים חיצוניים
----------------

ויקישיתוף מדיה וקבצים בנושא **פרדריק אורסנס** בוויקישיתוף

* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר FootballDatabase.eu

הערות שוליים
------------

1. ↑  Aursnes til Molde באתר NRK, ‏ 1 בדצמבר 2015 (בנורווגית)
2. ↑  Feyenoord contracteert middenvelder Fredrik Aursnes באתר הרשמי של פיינורד, 10 באוגוסט 2021 (בהולנדית)
3. ↑  OFICIAL: AURSNES É REFORÇO DAS ÁGUIAS (OS PORMENORES DO NEGÓCIO) באתר A Bola, ‏ 24 באוגוסט 2022 (בפורטוגזית)
|  |
| --- |
| **יש לערוך ערך זה**. ייתכן שהערך סובל מבעיות ניסוח, סגנון טעון שיפור או צורך בהגהה, או שיש לעצב אותו, או מפגמים טכניים כגון מיעוט קישורים פנימיים. |
| אתם מוזמנים לסייע ולערוך את הערך. אם לדעתכם אין צורך בעריכת הערך, ניתן להסיר את התבנית. |

**מכה-גודזילה** שלעיתים נקרא גם בטעות **מכנוזילה** (שיבוש של **מקא-גודז׳ירה**, לפי המקור היפני: **メカゴジラ**) הוא נבל-על בדיוני (אשר בסדרות הייסי ומילניום הוא למעשה גיבור-על) המופיע בסדרת סרטי גודזילה. מכה-גודזילה הוא מקבילו המכני של גודזילה, והוא נחשב אויב שלו. הופיע לראשונה ב-21 במרץ 1974, בסרט "גודזילה נגד מכה-גודזילה" מבית היוצר של טוהו. בשנת 2021 הופיעה מכה-גודזילה בסרט גודזילה נגד קונג. 

דמותו של מכה-גודזילה מדורגת במקום הרביעי ברשימת 10 מפלצות-הענק היפניות הגדולות ביותר בכל הזמנים, לפי אתר IGN.

עיצוב
-----

מראהו של מכה-גודזילה דומה לשל גודזילה, אך בעל שינויים קטנים: למכה-גודזילה ישנה כרבולת קטנה מעל ראשו המופנית קדימה, עיניו צהובות, גופו משוריין והוא מסוגל לעוף. שריונו של מכה-גודזילה עשוי ברזל, והוא מסוגל לפתור בעיות ולנתח טקטיקות.

כוחות ויכולות
-------------

מכה-גודזילה, בדומה לגודזילה עצמו, מסוגל לירוק קרן אטומית מפיו, אך גם מסוגל לירוק קרני לייזר מעיניו, לעוף באמצעות רקטות המונעות ממנו, לירות טילים מאצבעותיו ובעל עוצמת נשיכה חזקה מאוד.

בנוסף, מכה-גודזילה מסוגל גם ליצור שדה-אנרגיה סביבו על ידי סיבוב ראשו.

הופעותיו בסרטים
---------------

### סדרת סרטי שווה

בסדרת סרטי שווה, מכה-גודזילה מופיע ככוח מכני הרסני של חייזרים הבאים מפלנטה בשם ״החור השחור ה-3״, שם מתכנתים אותו להרוג כל מפלצת-ענק שנמצאת על כדור הארץ, ולאחר מכן להכחיד את כל בני-האדם. בהתחלה הוא פוצע אנושות את אנגירוס, אך הוא מושמד על ידי גודזילה וקינג-סיסאר.

* **גודזילה נגד מכה-גודזילה (1974)**
* **האימה של מכה-גודזילה (1975)**

### סדרת סרטי הייסי

בסדרת סרטי הייסי, הטכנולוגיה של מכה-גודזילה למעשה מבוססת על מכה-גידורה: מקבילו הקיברנטי של קינג גידורה. שם בני האדם מתכנתים אותו להרוג אחת ולתמיד את גודזילה ורודאן, אך הוא נכשל.

* **גודזילה נגד מכה-גודזילה 2 (1993)**

### סדרת סרטי מילניום

בסדרת סרטי מילניום, מכה-גודזילה הוא למעשה השלד של הפרט הראשון של גודזילה, אשר מת על ידי משמיד-החמצן ב-1954. ה-DNA של הפרט הראשון מוחדר לתכנות של מכה-גודזילה, ועקב כך נוצרים אצלו מספר בעיות טכניות.

* **גודזילה נגד מכה-גודזילה 3 (2002)**
* **גודזילה: טוקיו אס.או.אס (2003)**

### בסרטי לג'נדרי

* **גודזילה נגד קונג** (2021)

### בסרטים/סדרות אחרות

* **שחקן מספר אחת**: בסרט זה, מכה-גודזילה הוא כלי של נולאן סורנטו, אך הוא בסוף נמס בלבה.
* **סאות' פארק**: בפרקים הראשונים של הסדרה, ברברה סטרייסנד הופכת למעין גרסה קומית של מכה-גודזילה.

קישורים חיצוניים
----------------

ויקישיתוף מדיה וקבצים בנושא **מכה-גודזילה** בוויקישיתוף
* EVOLUTION of MechaGODZILLA in Movies & TV(1974-2018) Godzilla King of the Monsters vs King Kong 2020, סרטון בערוץ "EVOLUTION TV", באתר יוטיוב (אורך: 6:02)

| יקום המפלצות של אולפני לג'נדרי |
| --- |
| סרטים | גודזילה (2014) • קונג: אי הגולגולת (2017) • גודזילה: מלך המפלצות (2019) • גודזילה נגד קונג (2021) • גודזילה נגד קונג: האימפריה החדשה (2024) |
| מפלצות | גודזילה • קינג קונג • קינג גידורה • מכה-גודזילה • מות'רה • רודאן • מוטו |
| זיכיונות קשורים | גודזילה • קינג קונג |
תבנית {{אישיות}} ריקה מתוכן. יש להזין פרמטרים בערך או בוויקינתונים. 
**ויליבלד פאהר** (בגרמנית: **Willibald Pahr**; נולד ב-5 ביוני 1930, וינה) הוא פוליטיקאי, דיפלומט ועורך דין אוסטרי. הוא היה שר החוץ השמיני של הרפובליקה השנייה. קודמו בתפקיד הוא אריך בילקה (גר') והחליף אותו ארווין לאנק (אנ').

ביוגרפיה
--------

ויליבלד פאהר למד משפטים באוניברסיטת וינה וסיים את לימודיו בקולג' אירופה בברוז'. מ-1952 עד 1954 היה עוזר במכון למשפט בינלאומי ויחסים בינלאומיים באוניברסיטת וינה. בין השנים 1955–1976 היה חבר בשירות החוקתי של הקנצלר הפדרלי, ומשנת 1968 שימש ראש המחלקה הבינלאומית שלה. מ-1973 כיהן כראש השירות החוקתי.

בשנת 1976 מונה לשר החוץ הפדרלי של אוסטריה (גר'). הוא החזיק בתפקיד זה ברציפות עד 1983, ובין השנים 1983–1985 כיהן כשגריר אוסטריה ברפובליקה הפדרלית של גרמניה (גר'). פאהר היה המזכיר הכללי של ארגון התיירות העולמי של האומות המאוחדות בשנים 1985–1989. מ-1991 עד אפריל 1995 עבד כנציג מיוחד לענייני פליטים והגירה במשרד הפנים של אוסטריה. פאהר פרש לגמלאות באפריל 1995.

בנוסף, ויליבלד פאהר היה, בין היתר, נשיא ועדת המומחים לזכויות אדם של מועצת אירופה, נשיא ועידת קמבודיה הבינלאומית, יו"ר המועצה המייעצת של המרכז הבינלאומי לפיתוח מדיניות הגירה, סגן נשיא של המכון הבינלאומי לזכויות אדם (מכון רנה קאסין), חבר במועצת הנגידים והדירקטוריון של קרן התרבות האירופית, חבר בוועדה הבינלאומית לביטול האפליה הגזעית שנבחרה על ידי העצרת הכללית של האומות המאוחדות, חברי הוועדה העצמאית לעניינים הומניטריים בינלאומיים, נשיא התנועה האירופית של אוסטריה וסגן נשיא התנועה הפדרליסטית האירופית של אוסטריה. ויליבלד פאהר הוא כיום נשיא התאחדות אוסטריה והמדינות הנורדיות ונשיא כבוד של האגודה האוסטרית למדיניות חוץ והאו"ם.

קישורים חיצוניים
----------------

ויקישיתוף מדיה וקבצים בנושא **ויליבלד פאהר** בוויקישיתוף   **המזהה לא מולא ולא נמצא בוויקינתונים, נא למלא את הפרמטר.**

הערות שוליים
------------

1. ↑
**לאסלו הלר** (בהונגרית: **Heller László**; אוראדיה, 6 באוגוסט 1907 – בודפשט, 8 בנובמבר 1980) היה מהנדס מכונות הונגרי-יהודי, פרופסור באוניברסיטה. הוא היה חבר מהמניין של האקדמיה ההונגרית למדעים, ממציא בעל שם עולמי (בשותפות) של מערכת קירור הלר-פורגו המפורסמת.

ביוגרפיה
--------

קברו וקבר אשתו בבית הקברות היהודי ברחוב קוזמה בבודפשט
את לימודיו בבית הספר התיכון סיים בבודפשט, ואז בשנת 1931 קיבל תואר בהנדסת מכונות במכון הטכנולוגי של ציריך. (Eidgenössische Technische Hochschule Zürich) לאחר מכן התמחה במשך שנתיים באחד השטחים של מדעי החוזק כחוקר באחת הקתדרות באוניברסיטה.

כשחזר להונגריה עסק כעצמאי בתכנון וייעוץ הנדסי. בשנות הארבעים פיתח תהליך לקירור המים של תחנות כוח באמצעות אוויר יבש וללא אובדן מים. התהליך התפרסם מאז בעולם כ"מערכת הלר". בתהליך משמש מחליף חום קטן בממדיו, מצולע ועשוי מאלומיניום, פרי פיתוחו של חברו ועמיתו ללימודים בציריך, לאסלו פורגו, שהיה מסוגל להעביר את אנרגיית החום של המים החמים לקירור באוויר. (זו הסיבה שלעיתים מכנים את המערכת כהלר-פורגו).

עבודתו
------

הוא היה חלוץ בהחדרת התפיסה (שנשא קודם אופי של פיזיקה) של האנטרופיה לפרקטיקה-עיצובית טכנית, ופיתח הצעות משמעותיות למחזורי תחנות הכוח הגרעיניות באמצעות עקרונות חדשים. יוזמות מחקר ופיתוח אחרות שלו השפיעו על פיתוח טכני ברחבי העולם וכוללות: טורבינת הגז כמקור חום תעשייתי; השימוש המשולב באנרגיה גרעינית ובדלק מאובנים; יישום של השימוש המשולב בשני חומרי הדלק שעובדים במחזור התרמודינמי של תחנות כוח.

בשנת 1951 התמנה כפרופסור באוניברסיטה הטכנולוגית של בודפשט. הוא הפך לראש הקתדרה לאנרגיה תרמית בפקולטה להנדסת מכונות. רבים מתלמידיו הפכו לאנשי מקצוע מוכרים בהונגריה ומחוצה לה.

בשנת 1951 קיבל את פרס קושוט. במהלך המרד ההונגרי בשנת 1956 נבחר לחבר הוועד המהפכני של האוניברסיטה הטכנולוגית.

פרסים והוקרה
------------

* לוח זיכרון לחברי הוועד המהפכני במרד ההונגרי בשנת 1956פרס קושוט (1951)
* לכבודו נקרא אסטרואיד 276975 הלר, שהתגלה על ידי האסטרונום ההונגרי קריסטיאן שארנצ'קי בתחנת פיסקשטטו בשנת 2004. ציטוט השמות הרשמי פורסם על ידי מרכז הכוכבים הקטנים ב־8 באוקטובר 2014 (M.P.C. 90380).

לקריאה נוספת
------------

* BUDNJACKIJ, D. M.-KAZANOVICS, B. B.-RADJUS, V:P:\_MISINA, N. A:-ORDÜNEC, E. I.-BULÜCSEV, T.N.-MIROSKIN, P. M.: Technical-economical conditions of the application of air cooled "System Heller" in the energetics of the USSR. Tyeploenergetika, 1969;
* MILIARAS, E. S.: Power Plants with Air Cooled Condensing Systems. Cambridge, Massachusettes and London. England, 1974;
* Forgó László: H. L. (Nekrológ), Magyar Tudomány, 1981.

קישורים חיצוניים
----------------

ויקישיתוף מדיה וקבצים בנושא **לאסלו הלר** בוויקישיתוף

הערות שוליים
------------

1. ↑  היישום של שיטת הלר-פורגו
2. ↑  Minor Planet Center

|  |  |
| --- | --- |
| בקרת זהויות עריכת הנתון בוויקינתונים | 
* GND: 12549856X
* ISNI: 0000 0001 0966 9147
* VIAF: 42801546
* WorldCat: viaf-42801546

 |
|  |
| --- |
| **ערך מחפש מקורות** |
| רובו של ערך זה אינו כולל מקורות או הערות שוליים, וככל הנראה, הקיימים אינם מספקים. 
אנא עזרו לשפר את אמינות הערך באמצעות הבאת מקורות לדברים ושילובם בגוף הערך בצורת קישורים חיצוניים והערות שוליים.אם אתם סבורים כי ניתן להסיר את התבנית, ניתן לציין זאת בדף השיחה. |

**דרמטופיברומה** ידועה גם כהיסטיוציטומה (באנגלית: **Dermatofibroma, Histiocytoma**) היא התעבות שפירה של העור. צורתה של הדרמטופיברומה בדרך כלל דמוית מעגל בקוטר של 5 - 10 מילימטר והיא מופיעה בדרך כלל ברגליים. צבעה משתנה והוא לרוב בגווני חום. הדרמטופיברומה מופיעה בדרך כלל אצל נשים. יחס גברים נשים בהם נצפתה דרמטופיברומה הוא 1:4.
דרמטופיברומה אינה נרפאת מעצמה וללא הסרתה היא תלווה את האדם עד מותו. מרבית בני האדם שיש להם דרמטופיברומה יבחרו שלא להסירה מאחר שאין לה כל השפעה פונקציונלית וגם הביטוי החיצוני שלה בדרך כלל אינו בולט ויזואלית. במקרים מעטים בהם הדרמטופיברומה בולטת פיזית מעל פני העור שסביבה ומהווה פגם אסתטי - יוסר באמצעות ניתוח עור פשוט בהרדמה מקומית.
הסיבה הגורמת לדרמטופיברומה אינה ידועה אולם קיימת סברה לפיה היא מתרחשת באזור בו היה פצע קטן או גירוי בעור לרבות עקיצות יתוש.
הדרמטופיברומה עלולה להיות דומה בצורתה הפיזית להתעבות ממאירה הנקראת דרמטופיברומה פרוטרוברנס.

קישורים חיצוניים
----------------

ויקישיתוף מדיה וקבצים בנושא **דרמטופיברומה** בוויקישיתוף

הערות שוליים
------------

1. ↑  Dermatofibroma (also known as histiocytoma)

**הבהרה:** המידע בוויקיפדיה נועד להעשרה בלבד ואינו מהווה ייעוץ רפואי.
אין תמונה חופשיתאין תמונה חופשית
**אמיתי יונה** (נולד ב-1994) הוא טריאתלט ישראלי. הוא פעמיים ברציפות אלוף ישראל (2013 ו-2014) ושביעי באליפות העולם לנוער (2013).

ביוגרפיה
--------

יונה נולד בהרצליה והחל להתאמן בגיל 12.

באליפות ישראל לנוער בשנת 2010 סיים יונה במקום החמישי, ושלישי בין הישראלים אחרי יונתן אולשינסקי ושחר שגיב. באליפות אירופה לנוער בשנת 2011 שנערכה בספרד סיים במקום 33.

באליפות ישראל לנוער שנערכה בשנת 2011 זכה יונה במדליית זהב בתוצאה של 1:03:58 לפני שחר שגיב ואסף פריד.

באליפות אירופה לנוער שהתקיימה באילת בשנת 2012 סיים יונה במקום השביעי בתוצאה של 56:40 דקות, 34 שניות בלבד אחרי המנצח. ב-ספטמבר אותה שנה הוא ניצח בתחרות הסבב האירופאי לנוער שהתקיימה בספרד. באליפות ישראל לנוער באותה שנה סיים במקום שלישי אחרי שחר שגיב ורון לוינסון.

### אלוף ישראל

באליפות ישראל בשנת 2013 זכה יונה במדליית זהב במקצה האולימפי לבוגרים בתוצאה של 2:03:28 שעות, לפני שחר שגיב ורון דרמון. 

באליפות אירופה עד גיל 23 שנערכה ברוסיה בשנת 2014 סיים יונה במקום תשיעי, ושני עד גיל 20, בתוצאה של 1:52:22 שעות. באליפות ישראל שנערכה באותה שנה, הוא הגן על תוארו וניצח לפני רון לוינסון ושחר שגיב.

יונה פרש מטריאתלון מקצועי במהלך שנת 2019, כיום הוא מתמקד בריצה למרחקים בינוניים וארוכים. ב2022 זכה באליפות ישראל בחצי מרתון בתוצאה 1:09:55.

חיים אישיים:

יונה נשוי ומתגורר בעיר באר שבע.

הישגים בולטים
-------------

* אלוף ישראל לנוער 2011
* מקום 12 באליפות אירופה עד גיל 23 - 2013
* מקום 9 באליפות אירופה עד גיל 23 - 2013
* אלוף ישראל לבוגרים 2013, 2014
* אלוף ישראל בחצי מרתון 2022

קישורים חיצוניים
----------------

* אמיתי יונה באתר התאחדות הטריאתלון העולמית
* אורן אהרוני, טריאתלון: אמיתי יונה ופאני בייסרון ניצחו, באתר ynet, 8 בנובמבר 2013
מראה חיצוני של ההיכל הביתי, "יואנסו ארנה"
**קטאיה יואנסו** (בפינית: **Kataja Joensuu**), היא קבוצת כדורסל פינית מהעיר יואנסו, המשחקת בליגה הפינית וביורופקאפ.

היסטוריה
--------

הקבוצה הוקמה בשנת 1955 כחלק מ"מועדון הספורט קטאיה" שקיים עוד משנת 1900. בשנת 1960 החלה הקבוצה להשתתף בליגות הנמוכות. בסיום עונת 1975/76 העפילה הקבוצה לליגה הבכירה, בה השתתפה עד לעונת 1979/80 וירדה לליגה השנייה. בסיום עונת 2000/01 העפילה הקבוצה בחזרה לליגה הבכירה. בעונת 2001/02 הגיעה הקבוצה עד לחצי גמר הפלייאוף, ובנוסף זכתה בתואר הראשון שלה, **הגביע הפיני**. מאז היא נחשבת ל"קבוצת צמרת" הנאבקת בכל עונה על תארים והשיא הגיע בעונת 2015\2014 בה זכתה הקבוצה באליפות.

הקבוצה מארחת ב**מוטונט ארנה** שנבנה בשנת 2004 ומכיל 2,500 מקומות ישיבה.

לקבוצה ארגון אוהדים בישראל הקיים מאז 2015 וידוע בשירי העידוד הייחודיים שלו המתפרסים על פני כ-3 שפות: עברית, אנגלית ופינית.

השתתפות באירופה
---------------

בעונת 2012/13 החלה הקבוצה להשתתף לראשונה בתולדותיה בשלב הבתים של היורוצ'לנג', לאחר שניצחה בשלב המוקדמות את קבוצת אליאגה פטקים מהליגה הטורקית בסיכום שני מפגשים.

בעונת 16\2015 השתתפה הקבוצה במפעל היורופ קאפ של פיב"א ואף עברה את שלב הבתים הראשון.

תארים והישגים
-------------

* **הליגה הפינית**:
	+ אליפות (2): 2015, 2017
* **הגביע הפיני**:
	+ זכייה (4): 2002, 2011, 2012, 2023

קישורים חיצוניים
----------------

ויקישיתוף מדיה וקבצים בנושא **קטאיה יואנסו** בוויקישיתוף
* אתר האינטרנט הרשמי של קטאיה יואנסו
* דף האוהדים של הקבוצה בישראל
**אופק אביטל** (נולד ב-28 באוגוסט 1997) הוא כדורסלן ישראלי, המשחק בעמדת הרכז בקבוצת הפועל חיפה.

ביוגרפיה
--------

אביטל נולד וגדל בחיפה החל את פעילותו במחלקת הנוער של מועדון הכדורסל של מכבי חיפה. בעונת 2010/11 זכה עם קבוצתו באליפות המדינה לילדים ובאותה עונה הפסידה קבוצתו בגמר גביע המדינה להפועל לב השרון. בעונת 2012/13 זכה כקפטן באליפות המדינה לנערים לאחר ניצחון על מכבי ראשון לציון. בעונת 2014/15 הפסידה קבוצתו למכבי ראשון לציון בגמר גביע המדינה לנוער.
  

עונתו הראשונה בקבוצת בוגרים הייתה בעונת 2015/16 במכבי חיפה עתודה מליגה א' צפון. בעונת 2016/17 עבר לשחק בקבוצת הבוגרים של מכבי חיפה. בתום עונה עבר לשחק בהפועל חיפה. בעונת 2019/20 כאשר אביטל משמש כקפטן, הקבוצה סימה במקום השני והעפילה לליגת העל זאת לאחר הפסקת הליגה עקב משבר הקרונה.

בעונתו הראשונה עם הפועל חיפה בליגת העל העמיד ממוצעים של 2.3 נק' ו-0.8 אסיסטים ב-10 דק' כאשר שותף ב-29 משחקים בליגה הסדירה, בשלב הפלייאוף העמיד 3 נק' ו-1.5 אסיסטים ב-15.5 דק' בצמד משחקי רבע הגמר. בעונתו השנייה בליגת העל, עונת 2021/22, העמיד ממוצעים של 2.5 נק', 1 אסיסטים ו-1 ריבאונדים ב-11.8 דק' כאשר שותף ב-25 משחקים בליגה הסדירה, בשלב הפלייאוף העמיד 6 נק' ו-1 אסיסטים ב-12.3 דק' בשלושת משחקי רבע הגמר.

ביולי 2022 חתם על חוזה ל-2 עונות נוספות בהפועל חיפה.

בעונתו השלישית בליגת העל במדי הפועל חיפה העמיד ממוצעים 2.8 נק' ו-0.5 אסיסטים ב-11.3 דק' כאשר שותף ב-20 משחקים.

קישורים חיצוניים
----------------

* פרופיל, באתר eurobasket
* פרופיל השחקן(הקישור אינו פעיל) באתר איגוד הכדורסל בישראל
* פרופיל השחקן באתר מנהלת ליגת העל בכדורסל

הערות שוליים
------------

1. ↑  אלופות הליגה לנוער, באתר ספסל
2. ↑  ערב הגמרים לבנים (נוער, נערים, ילדים), באתר ספסל
3. ↑  כפיר חודרה, אופק אביטל חתם בהפועל חיפה לשלוש שנים, באתר One, ‏18 ביוני, 2017
**ברנאט ניי** (בהונגרית: **Ney Bernát**; פאפה, 5 באפריל 1863 – בודפשט, 12 באפריל 1938) היה זמר אופרה (בריטון, בס בריטון) יהודי-הונגרי. ברנאט ניי הוא סבו של המלחין איבאן ארד.

ביוגרפיה
--------

ברנאט ניי נולד במשפחה יהודית לאיגנץ ניי ושרולטה וייס. אשתו הייתה אאוגניה ניי.

מקומו המדויק במשפחת ניי:

* דוד ניי (זמר אופרה 1905-1842) היה דודו
* דוד ניי (זמר אופרה 1905–1945) הטנור היה אחיינו
* בנו היה הכנר טיבור ניי (1906–1981)

בשנת 1882 הפך לחבר במקהלת התיאטרון הלאומי בבודפשט ומשנת 1884 גם במקהלת בית האופרה של בודפשט. במקביל לעבודתו זו השלים את מחלקת האופרה באוניברסיטה לאמנויות התיאטרון והקולנוע בין השנים 1888–1890 (אז היה שמו "האקדמיה לבמה")

הוא מונה לזמר פרטי של בית האופרה בשנת 1892 ונותר חבר בלהקה עד 1925. בנוסף לתפקידים הגדולים, מילא תפקידי קומפרימריו (קומפיומריו הוא תפקיד משנה קטן באופרה או זמר ששר תפקידים אלה). ניי היה אחד הזמרים העסוקים ביותר בבית האופרה של בודפשט. בין השנים 1896–1932 היה מרצה מחליף באקדמיה למוזיקה ע"ש פרנץ ליסט.

תפקידיו הגדולים יותר (מבחר)
---------------------------

* פרנץ ארקל: לאסלו הוניאדי - פאלאטין גארה
* פוצ'יני: מנון לסקו - פונדקאי
* וגנר: פרסיפל - טלרמונד
* וגנר: לוהנגרין - הנריק הראשון
* וגנר: זהב הריין - דונר

לקריאה נוספת
------------

* ברנאט ניי ב-Arcanum
* זיכרון מאת איבאן ארד
* רישום באקדמיה לדרמה
* פטר ורנאי: לקסיקון האופרה. בודפשט, 1975. הוצאת מוזיקה. מסת"ב 9633301076

קישורים חיצוניים
----------------

* ברנאט ניי ב Apple Music
* ברנאט ניי בלקסיקון ביוגרפי הונגרי
* ברנאט ניי באתר האוניברסיטה לתיאטרון ולקולנוע
* מאמר ראיון עם ברנאט ניי באתר MANDA
* ברנאט ניי ב-Uniópédia

הערות שוליים
------------

1. ↑  Halálesete bejegyezve a Bp. VI. ker. állami halotti akv. 1738/1938. folyószáma alatt.
**שֶׂכְוִי הַצָּפוֹן** או **שֶׂכְוִי הַשֶּׁלֶג** (שם מדעי: *Lagopus muta*; באנגלית: **ptarmigan**) הוא מין של שכווי בגודל בינוני מהסוג שכווי לבן, המצוי באזור הארקטי והתת-ארקטי של אירואסיה ואמריקה הצפונית לרבות גרינלנד; ישנן אוכלוסיות שלו גם באזורים הרריים דרומיים יותר בעולם, כגון בסקוטלנד, הפירנאים, האלפים, הרי אורל, הרי פמיר ויפן, בה הוא מצוי רק באי הונשו.

מאפיינים
--------

השכווי הוא עוף קטן שאורכו 28–40 ס"מ. הוא מחליף את צבעי נוצותיו בין עונות השנה. בחורף, צבע נוצותיו לבן כליל, מלבד זנבו השחור וקו שחור מעל לעיניו, מה שמסייע לו להסתוות בשלג. גם באביב צבע נוצותיו אינו מבליט אותו בסביבתו: גבו של הזכר מנומר בכתמים בצבע חום ואפור, בעוד חזהו ובטנו לבנים, ובגב ראשו יש ציצת נוצות אדומה; לעומתו, כל פלומתה של הנקבה מנומרת. קל להתבלבל בינו לקרוביו לסוג: שכווי אירופי ושכווי לבן-זנב החופפים את אזורי תפוצתו וכמוהו משנים את צבעם על פי העונות. עם זאת הם בדרך כלל נמצאים באקלימים מעט יותר חמימים ונמוכים.

הוא אוכל כל והמזון המועדף עליו הוא פירות, ניצנים וגבעולים. השכוויים הבוגרים צמחוניים כמעט לחלוטין, בעוד שהצעירים, ולעיתים רחוקות יותר הבוגרים, ניזונים גם מחרקים, חלזונות ועכבישים. הוא עצמו נטרף בידי שועלים, סמוריים שונים, עופות דורסים שונים ועורב שחור וכן ניצוד בידי האדם. להגנתו הוא מנצל את הסוואתו הטבעית המתאימה את הרקע ללבן.

בתי הגידול האופייניים לשכווי הם טונדרה הנמצאת ברום גבוה, ומדרונות הרים סלעיים. בשל בתי הגידול המבודדים יחסית בהם הוא מצוי, שכווי השלג נהנה ממיעוט טורפים (העיקרי שבהם הוא העיט הזהוב) – ואינו חושש מהאדם. הוא אינו נודד, אך במהלך החורף, עשוי להתרחק מעט מבית גידולו הטבעי בחיפושיו אחר מזון. בחורף, הזכרים והנקבות חיים בקבוצות נפרדות.

בעונת הרבייה, הזכרים בוחרים טריטוריה ומגינים עליה. אם פולש מתקרב, הם קופצים לאוויר, מנפנפים בכנפיהם ופורשים את זנבם. במהלך החיזור, הזכרים מסתובבים סביב הנקבה בעוד אחת מכנפיהם על הקרקע, פורשים את זנבם ומרימים את נוצות הציצה האדומות שלהם. הנקבה מטילה שש עד עשר ביצים בגומה מרופדת בעשב וטחב. הזכר עוזב לקראת אמצע תקופת הדגירה, שנמשכת כ-21 ימים. הנקבה משגיחה על האפרוחים במשך כ-10 עד 12 ימים, והם נהיים עצמאיים בגיל שלושה חודשים.

תפוצת השכווי גדולה ולא נשקפת לו סכנת הכחדה בטבע.

גלריה
-----

* 
* 
* 
* 
* 
* 
* זכר שכווי ביפןזכר שכווי ביפן
* ביצי השכוויביצי השכווי

קישורים חיצוניים
----------------

ויקישיתוף מדיה וקבצים בנושא **שכווי הצפון** בוויקישיתוף
* שכווי הצפון, באתר ITIS (באנגלית)
* שכווי הצפון, באתר NCBI (באנגלית)
* שכווי הצפון, באתר Animal Diversity Web (באנגלית)
* שכווי הצפון, בבסיס הנתונים ARKive (באנגלית)
* שכווי הצפון, באתר GBIF (באנגלית)

הערות שוליים
------------

1. ↑  שכווי הצפון באתר הרשימה האדומה של IUCN
2. ↑  מילון בעלי חיים: נכר (תשל"ב), 1972, באתר האקדמיה ללשון העברית
3. ↑  קיליאן מולארני, לארס סוונסון, דן צטרסטרום, פיטר ג'. גרנט, דן אלון, יוסי לשם, אבי ארבל (ע), **לקסיקון מפה: הציפורים - המדריך השלם לציפורי אירופה וישראל**, מפה הוצאה לאור, 2003, עמ' 102
4. ↑  Lagopus muta (Ptarmigan, Rock Ptarmigan), www.iucnredlist.org
5. 1 2 3  Rock Ptarmigan - Lagopus mutus - NatureWorks, www.nhptv.org
6. 1 2  "Rock Ptarmigan". *Audubon* (באנגלית). 2014-11-13. נבדק ב-2017-07-13.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007541223205171
* BnF: cb12491927r (data)
* GND: 4609702-8
* LCCN: sh85114686

 |
**בריאן תיסן-איטון** (באנגלית: **Brianne Theisen-Eaton**; נולדה ב-18 בדצמבר 1988) היא אתלטית קנדית שהתחרתה בקרב רב, פעמיים סגנית אלופת עולם (בייג'ינג 2015 ומוסקבה 2013) בקרב שבע, זוכת מדליית ארד באולימפיאדת ריו דה ז'ניירו (2016) בקרב שבע ואלופת העולם באולם (פורטלנד 2016) בקרב חמש. בתחילת 2017 פרשה מפעילות.

ביוגרפיה
--------

תיסן-איטון נולדה בססקטון וגדלה בהומבולדט שססקצ'ואן. ב-2007 היא זכתה במדליית זהב בקרב שבע במשחקים הפאן-אמריקאיים לנוער שהתקיימו בסאו פאולו שבברזיל. באותה שנה החלה ללמוד ולהתאמן באוניברסיטת אורגון, במהלך לימודיה זכתה שלוש פעמים באליפות ה-NCAA בקרב שבע, שלוש פעמים בקרב חמש ופעם אחת עם נבחרת השליחות 4x100 מטר, הישגיה ב-NCAA הובילו לבחירתה כאחת הפיינליסטיות לזכייה בגביע באוורמן. 

באליפות העולם באתלטיקה 2009 סיימה במקום ה-15 עם 5,949 נקודות. באליפות שיפרה את שיאיה האישים בריצת 100 מטר משוכות, קפיצה לגובה וריצת 800 מטר. באולימפיאדת לונדון סיימה במקום ה-10 בתוצאה של 6,383 נקודות עם שיאים אישים בהדיפת כדור ברזל, קפיצה למרחק, הטלת כידון וריצת 800 מטר. 

באליפות העולם באתלטיקה 2013 זכתה במדליית כסף עם שיא אישי של 6,530 נקודות לאחר האלופה האנה מלינצ'נקו (6,586 נקודות). ב-2014 זכתה במדליית כסף באליפות העולם באתלטיקה באולם בשיא קנדי של 4,768 נקודות בקרב חמש, לאחר נדין ברוארסן מהולנד. בהמשך השנה זכתה במדליית זהב במשחקי חבר העמים הבריטי שנערכו בגלאזגו בתוצאה של 6,597 בקרב שבע. במאי 2015 שיפרה את שיאה האישי בקרב שבע כשהשיגה 6,808 נקודות כשניצחה בתחרות ההייפו באוסטריה. בהמשך השנה זכתה במדליית כסף באליפות העולם בתוצאה של 6,554 נקודות לאחר האלופה ג'סיקה אניס-היל שהשיגה 6,669 נקודות.

במרץ 2016 זכתה במדליית זהב בקרב חמש באליפות העולם באולם שנערכה בפורטלנד בשיא צפון אמריקה חדש של 4,881 נקודות.

באולימפיאדת ריו דה ז'ניירו (2016) זכתה במדליית ארד בקרב שבע בתוצאה של 6,653 נקודות לאחר המנצחת נפיסטו ת'יאם מבלגיה (6,810 נקודות) וג'סיקה אניס-היל מבריטניה (6,775 נקודות).

חייה האישיים
------------

תיסן-איטון נישאה ב-2013 לאתלט האמריקאי אשטון איטון, אלוף אולימפי, אלוף עולם ושיאן עולם בקרב עשר. השניים התאמנו יחדיו עד פרישתם המשותפת.

שיאים אישיים
------------

* ריצת 100 מטר משוכות: 12.98 שניות, 2015
* קפיצה לגובה: 1.89 מטר, 2015
* הדיפת כדור ברזל: 13.99 מטר, 2015
* ריצת 200 מטר: 23.34 שניות, 2015
* קפיצה לרוחק: 6.72 מטר, 2015
* הטלת כידון: 47.36 מטר, 2016
* ריצת 800 מטר: 2:09.03 דקות, 2013
* קרב שבע: 6,808 נקודות, 2015 **שיא קנדה**

קישורים חיצוניים
----------------

ויקישיתוף מדיה וקבצים בנושא **בריאן תיסן-איטון** בוויקישיתוף
* בריאן תיסן-איטון, ברשת החברתית אקס (טוויטר)
* בריאן תיסן-איטון, באתר הוועד האולימפי הבין-לאומי
* בריאן תיסן-איטון, באתר olympedia.org
* בריאן תיסן-איטון, באתר התאחדות האתלטיקה הבין-לאומית

הערות שוליים
------------

1. ↑  אורן אהרוני (כתב), הצמד הנוצץ של האתלטיקה פורש יחד, באתר ynet, 4 בינואר 2017

|  |  |
| --- | --- |
| בקרת זהויות עריכת הנתון בוויקינתונים | 
* World Athletics: 207624

 |
המפגש הראשון של הקונגרס העממי הלאומי ה-13
לי קצ'יאנג נשבע בפומבי בשבועה לחוקה עם כניסתו רשמית לתפקיד לאחר ש-מונה כראש הממשלה.
**הקונגרס הלאומי העממי ה-13 של הרפובליקה העממית של סין** התקיים[דרושה הבהרה] מאוקטובר 2017 עד פברואר 2018 ומתקיים בתקופה של חמש שנים מ-2018 עד 2023. האירוע אמור להתקיים בחמישה מפגשים בתקופה זו, שיתקיימו בתחילת חודש מרץ בכל שנה, למעט בשנת 2023, אז יתכנס לראשונה הקונגרס הלאומי ה-14.

חלוקת מושבים
------------

|  |
| --- |
|  |
| מפלגה גדולה | מזכיר כללי | מקומות ישיבה |
| 1 | המפלגה הקומוניסטית של סין | שי ג'ינפינג | 2119 |
| קבוצות אחרות | יושבי ראש | מקומות ישיבה |
| 2 | אגודת ג'יאסן | וו ווייהואה | 64 |
| 3 | הליגה הדמוקרטית בסין | דינג ז'ונגלי | 58 |
| 4 | האיגוד הלאומי לבנייה דמוקרטית של סין | האו מינגג'ין | 57 |
| 5 | האגודה הסינית לקידום דמוקרטיה | קאי דפנג | 55 |
| 6 | המפלגה הדמוקרטית של איכרים ועובדים סיניים | חן ג'ו | 54 |
| 7 | הוועדה המהפכנית של קוומינטנג הסיני | וואן אקזיאנג | 43 |
| 8 | מפלגת סין ג'י גונג | וואן גאנג | 38 |
| 9 | הליגה הממשלתית הדמוקרטית של טייוואן | סו הוי | 13 |
| 10 | עצמאיים | לא | 479 |

המפגש הראשון
------------

המפגש הראשון נפתח ב-5 במרץ 2018 ונסגר ב-20 במרץ 2018. כל עמדות המדינה הגדולות נבחרו במפגש זה, כולל הנשיא, סגן הנשיא, ראש הממשלה ויו"ר הקונגרס.

המפגש השני
----------

המפגש השני נפתח ב-5 במרץ 2019 והסתיים ב-15 במרץ 2019.

המפגש השלישי
------------

המפגש השלישי נקבע ל-5 במרץ 2020, אך עוכב עקב מגפת הקורונה, הפעם הראשונה שדחייה כזו אירעה מזה עשרות שנים. לאחר ההודעה על התאריך באפריל, המושב התקיים בין התאריכים 22 במאי עד 28 במאי 2020.

קישורים חיצוניים
----------------

ויקישיתוף מדיה וקבצים בנושא **הקונגרס העממי הלאומי ה-13** בוויקישיתוף

הערות שוליים
------------

1. ↑  "Electoral Calendar - international elections world elections". אורכב מ-המקור ב-26 במאי 2011. נבדק ב-2011-05-12. `{{cite web}}`:  (עזרה)
2. ↑  "China's national legislature starts annual session". Xinhuanet. 5 במרץ 2019. נבדק ב-5 במרץ 2019. `{{cite web}}`:  (עזרה)
3. ↑  "China's national legislature concludes annual session". Xinhuanet. 15 במרץ 2019. נבדק ב-16 במרץ 2019. `{{cite web}}`:  (עזרה)
4. ↑  "China postpones year's biggest political event amid coronavirus outbreak". *South China Morning Post* (באנגלית). 2020-02-17. נבדק ב-2020-05-28.

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"הקונגרס העממי הלאומי ה-13"**.
**קרפדה מערבית** (שם מדעי: *Anaxyrus boreas*) היא מין של דו-חיים ממשפחת הקרפדיים החיה בצפון-מערב אמריקה הצפונית.

מאפיינים
--------

אורך הקרפדה בין 5.6 ל-13 ס"מ והיא בעלת גפיים קצרות ועור אפור כהה עד ירקרק עם פס לבן או שמנת על גבה ולאורך העור ישנם בלוטות גבשושיות מוכתמות בכתמים כהים. הראש של הקרפדה שטוח מעט עם עיניים גדולות עם אישונים אופקיים ופתח אוזן סגלגל. הזוויגים דומים יחסית אך הזכרים יכולים להיות בהירים ובולטים יותר.

תפוצת הקרפדה בטבע היא לאורך קנדה מקולומביה הבריטית ודרום אלסקה, דרומה לוושינגטון, אורגון ואיידהו ועד לצפון באחה קליפורניה שבמקסיקו, מזרחה עד מונטנה, מערב ומרכז ויומינג, נבאדה, יוטה ומערב קולורדו. הוא נכחד מניו מקסיקו.

קרפדה זו מצויה לרוב ביערות נשירים עוטי צפצפה, ערבה, אדר ואלון וכן ביערות אורניים וביערות גשם ממוזגים של סקויים אך גם באחו. הצעירים צריכים מקווי מים מתוקים כמו אגמים להתחלת חייהם. הן יכולות לשרוד במזג אוויר קר להפליא.

הקרפדות פעילות מינית בין ינואר לאוקטובר ובאביב הם מתרבים במים בעוד הזכרים מפרים שובל ביצים של הנקבות. הראשנים גדלים במים על אצות וכעבור 3 חודשים עוברים גלגול לקרפדה בוגרת. הקרפדה ניזונה מחרקים שונים וכן משבלולים שהיא לוכדת בלשונה. בתורה היא נטרפת בידי מספר של זוחלים, דגים, עופות ויונקים טורפים אך קרפדה בוגרת מפרישה רעלנים הדוחים את רוב הטורפים בהצלחה יחסית.

הקרפדה איננה בסכנה בטבע, אך היא עשויה להיפגע מזיהומים שונים ומהפטרייה כיטרידיומיקוסיס, ההורגת פטריות.

### תת-מינים

* Anaxyrus boreas boreas
* Anaxyrus boreas halophilus

קישורים חיצוניים
----------------

ויקישיתוף מדיה וקבצים בנושא **קרפדה מערבית** בוויקישיתוף
* קרפדה מערבית, באתר ITIS (באנגלית)
* קרפדה מערבית, באתר NCBI (באנגלית)
* קרפדה מערבית, באתר Animal Diversity Web (באנגלית)
* קרפדה מערבית, בבסיס הנתונים ARKive (באנגלית)
* קרפדה מערבית, באתר האנציקלופדיה של החיים (באנגלית)
* קרפדה מערבית, באתר GBIF (באנגלית)

הערות שוליים
------------

1. ↑  קרפדה מערבית באתר הרשימה האדומה של IUCN

* 
* 
* 

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007539778105171

 |
**חילזון אפריקאי טיגריסי** (שם מדעי: *Achatina achatina*) הוא מין חילזון מהסוג *Achatina* והוא שבלול היבשה הגדול ביותר בעולם, יחד עם המין חילזון אפריקאי ענק (*Achatina fulica*). בשל גודלו הרב מכונה גם חילזון זה בשם "חילזון אפריקאי ענק" ובשם עממי באנגלית: Giant African Snail, וכדי להבדילו מהמין *A. fulica* הוא מכונה גם Giant Tiger Snail.

תיאור
-----

אורכה הממוצע של הקונכייה של חילזון זה הוא 18 סנטימטרים (7.1 אינץ') וקוטרה 9 סנטימטרים (3.5 אינץ'). תועדו מספר פרטים עם קונכייה גדולה במיוחד: אורך 30 סנטימטרים (12 אינץ') וקוטר 15 סנטימטרים (5.9 אינץ'). דבר זה הופך אותו למין החילזון היבשתי הגדול ביותר.

הקונכייה שלו מגדלית מתונה בצורתה, אורכה גדול פי 2 מקוטרה. היא מעוטרת בדוגמאות של פסים שחורים על רקע חום-כתום, דבר שהעניק לחילזון זה את השם העממי "Giant Tiger Land Snail" ואת השם העממי המוצע בעברית: "**חילזון אפריקאי טיגריסי**", בשל דמיון תבנית דוגמת הצבע של הקונכייה לזו של הטיגריס.

החילזון עצמו הוא גדול ורחב, וצבעו אפור כהה. יש לו 2 משושים קצרים בחזית הראש לצורכי מישוש, טעימה והרחה, וזוג משושים ארוכים מעל, שבקצותיהם עיניים.

* חילזון אפריקאי טיגריסי עם קונכייה כתומה עזהחילזון אפריקאי טיגריסי עם קונכייה כתומה עזה
* חילזון אפריקאי טיגריסי זוחל על הדשאחילזון אפריקאי טיגריסי זוחל על הדשא

ביולוגיה
--------

חילזון אפריקאי טיגריסי לעומת יד אדם.
חלזונות טיגריסיים נמכרים כמזון בגאנה.
כמו כל שבלולי היבשה, גם החילזון האפריקאי הטיגריסי הוא הרמאפרודיט, כלומר: בעל מערכת רבייה זכרית ונקבית. כאשר שני פרטים מזדווגים שניהם מופרים ומטילים ביצים. מספר הביצים שהוא מטיל בשנה יכול להגיע ל-1200. יכולת ריבוי מהירה זו הופכת אותו למין פולש עם פוטנציאל פולשנות גבוה מאוד. בשל גודלו מעטים הם אויביו הטבעיים, לעומת מיני שבלולים קטנים יותר. נעשו ניסיונות למגרו באמצעות הדברה ביולוגית, באמצעות הדבקתו בחיידק *Aeromonas liquefaciens*.

גופו עשיר בחלבון ולכן הוא מהווה מקור מזון חשוב לשבטי ציידים-לקטים במערב אפריקה. מאחר שהוא אכיל, יש פוטנציאל לגידולו בחוות חקלאיות בצורה מסחרית.

תפוצה
-----

מוצאו של החילזון הטיגריסי הוא במערב אפריקה. הוא מצוי במדינות סיירה לאון, ליבריה, חוף השנהב, טוגו, בנין, גאנה וניגריה.

מין זה הובא כחיית מחמד לארצות הברית, שם אספנים מטפחים אותו ומתגאים בפרטים גדולים במיוחד. ייתכן שכמה פרטים ברחו לטבע ונהפכו לפליטי תרבות. למין זה יש פוטנציאל רציני להיות מין פולש ומין מזיק. נזקו גדול לחקלאות, לאקולוגיה, בדחיקת מינים מקומיים, בפגיעה בצמחים ובהפצת מחלות וטפילים. בשל כך הטילה ארצות הברית איסור על ייבואו למדינה, וחלזונות שנתפסים במכס, בביקורת הגבולות או בנמל התעופה, מוחרמים ומוכנסים להסגר. למרות צעדים אלו, המין הצליח לפלוש ולהתבסס בטבע של פלורידה ולכמה איים בקריביים.

קישורים חיצוניים
----------------

ויקישיתוף מדיה וקבצים בנושא **חילזון אפריקאי טיגריסי** בוויקישיתוף
* חילזון אפריקאי טיגריסי, באתר NCBI (באנגלית)
* חילזון אפריקאי טיגריסי, באתר GBIF (באנגלית)

הערות שוליים
------------

1. ↑  שם המין העברי הוא בגדר הצעה, מאחר שאין לו שם עברי רשמי.
**איטליה הקטנה** (באנגלית: **Little Italy**) היא שכונה באזור מנהטן תחתית בחלק הדרומי של רובע מנהטן בעיר ניו יורק שבמדינת ניו יורק שבארצות הברית.

האזור נקרא בשם זה בשל האוכלוסייה הגדולה של מהגרים מאיטליה שהתגוררה בעבר בשכונה זו. במהלך השנים עזבו התושבים ממוצא איטלקי את מרבית השכונה ועברו להתגורר באזורים אחרים של מנהטן (שכונה בשם "איטליה הקטנה" קיימת גם ברובע הברונקס), ובשכונה התיישבו מהגרים מסין ומזרח אסיה בשל מחסור במגורים בשכונת צ'יינה טאון הסמוכה, אולם בשכונה עדיין נותרו מאפיינים רבים של אוכלוסייה זו - בעיקר מסעדות איטלקיות ומכולות המוכרות מוצרים מיובאים מאיטליה.

השכונה משתרעת צפונית לרחוב בייארד (Bayard Street), דרומית לרחוב בליקר (Bleecker Street), מזרחית לרחוב לאפייט (Lafayette Street) ומערבית לאזור הבאורי.

מדי שנה נערך בשכונה פסטיבל סן ג'נארו הנמשך 11 ימים בחודש ספטמבר, ונחוג בעיקר ברחוב מאלברי, בין הרחובות האוסטון וקאנאל.

במשפחת סימפסון קיים רובע בשם זה בעיירה ספרינגפילד בו מתרכזת המאפיה המקומית ויש בו גם תעלה ונצייאלית עם גונדולה.

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **איטליה הקטנה** |

* איגוד שכונת איטליה הקטנה
* מפת השכונה
* תמונות השכונה

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007542498305171
* LCCN: n97021033
* VIAF: 158444877
* WorldCat (עם VIAF): 158444877

 |
**מרי וירג'יניה מרטין** (באנגלית: **Mary Virginia Martin** ה-1 בדצמבר 1913 - 3 בנובמבר 1990) הייתה שחקנית וזמרת אמריקאית. אביה היה עורך דין ואמה מורה לכינור. בזמן הקריירה שלה היא עבדה על חוקי התנהגות לעלייה לבמה ועל סוגי התנהגויות. היא שיחקה כמה וכמה תפקידים ראשיים בסרטים ובסדרות, למשל: נלי פורבוש בדרום האוקיינוס ​​השקט בשנת 1949, הדמות הראשית בפיטר פן בשנת 1954, ומריה פון טראפ ב"צלילי המוזיקה" בשנת 1959. בשנת 1989 זכתה מרי בפרס ממרכז פרסי קנדי. מרי מרטין הייתה אמו של השחקן לארי הגמן, שהיה שחקן טלוויזיה וקולנוע ידוע.

תחילת חיים
----------

הילדות של מרי מרטין בטקסס הייתה ילדות שמחה, היא תמיד אהבה את החברים שלה, האחים שלה, ואת ההורים שלה. אמא שלה הייתה מורה לכינור, ואבא שלה היה עורך דין, מחוץ לכותלי בית המשפט אביה תמיד מצא זמן לבוא לראות את מרי הקטנה ואת שתי חברותיה שרות בערבי שבת. היא הייתה חקיינית מעולה, היה לה זיכרון צילומי, מה שעזר לה מאוד בללמוד את הקהל שלה ולהדהים אותו.

חיים אישיים
-----------

במהלך התיכון יצאה מרטין עם בנג'מין הגמן. כאשר למדה בנאשוויל נהנתה מאוד לחקור וללמוד, אך עם הזמן התגעגעה לעיר הולדתה, למשפחתה ולהגמן. באחד מהביקורים שלה מרטין והגמן שכנעו את אמא שלה להתחתן וב-3 בנובמבר 1930 התחתנו בכנסיית גרייס אפיסקופלית. כעבור 10 חודשים נכנסה מרטין להריון עם בנה הראשון לארי הגמן. הנישואים של מרי ובנג'מין לא צלחו ובשנת 1936 התגרשו.

אחרי שהתגרשה מהגמן, התחתנה עם ריצ'רד הלידיי בשנת 1940. בתחילת נישואיה עם ריצ'רד, עבדה כמבקרת מחזות דרמה בשביל עיתון בניו יורק. בתחילת שנות ה-70 עברו השניים לגור בברזיל, שם כונתה על ידי המקומיים "דונה מריה".

מרי מרטין מתה מסרטן קצת לפני יום הולדתה ה-77 בביתה בקליפורניה ב-3 בנובמבר 1990. היא נקברה בגרין-ווד בבית הקברות המקומי בטקסס.

פרסים והישגים
-------------

בשנת 1973 התקבלה מרי לתיאטרון האמריקאי hall of fame. היא קיבלה פרס של מרכז קנדי על ההישגים שלה בקריירה בשנת 1989. היא קיבלה פרס דונלדסון על "נגיעה אחת של ונסון. היא קיבלה פרס טוני מיוחד בשנת 1948 בזמן שהיא הופיעה בחברת הטיולים של אנני.

קישורים חיצוניים
----------------

ויקישיתוף מדיה וקבצים בנושא **מרי וירג'יניה מרטין** בוויקישיתוף
* מרי וירג'יניה מרטין, באתר "Find a Grave" (באנגלית)
* מרי וירג'יניה מרטין, באתר אנציקלופדיה בריטניקה (באנגלית)

הערות שוליים
------------

1. ↑  GenealogyMagazine.com - larryhagman, web.archive.org, ‏2017-03-03
2. ↑  Mary Martin | Encyclopedia.com, www.encyclopedia.com
3. 1 2  Mary Martin | The Stars | Broadway: The American Musical | PBS, Broadway: The American Musical (באנגלית אמריקאית)
4. ↑  Mary Martin, The Official Masterworks Broadway Site (באנגלית אמריקאית)
5. ↑  Main Street to Broadway - Trailer - Showtimes - Cast - Movies - New York Times, web.archive.org, ‏2007-11-18

|  |  |
| --- | --- |
| בקרת זהויות עריכת הנתון בוויקינתונים | 
* BNE: XX1700390
* BnF: cb12310390s (data)
* GND: 134194233
* ISNI: 0000 0001 1078 4468
* LCCN: n50040943
* LNB: 000070230
* MusicBrainz: 727fed20-2b04-442e-92ca-50b969831595
* NLA: 55035272
* NLP: a0000002802808
* NTA: 073894443
* SNAC: w6cr5vhs
* SUDOC: 160201632
* VIAF: 305116705
* WorldCat: viaf-305116705

 |
חתך רוחב של בננה הנגועה במחלת פנמה
**מחלת פנמה** (באנגלית: **Panama disease**) היא מחלת צמחים בשורשי בננות, שנגרמת על ידי פטריה רעילה מסוג Fusarium השוכנת בקרקע. 

הפטריה מתפשטת דרך מעברי המים בתוך הצמח וחוסמת אותם. מחלת פנמה נחשבת לאחת ממחלות הצמחים הקשות ביותר. בתחילת המחצית השנייה של המאה העשרים פגעה מחלת פנמה בזן הבננות הנפוץ ביותר באותו הזמן, גרוס מישל, וכמעט גרמה להכחדת גידול הבננות במרכז אמריקה. בינתיים עברו מגדלי הבננות לזן אחר, קוונדיש, שנחשב לעמיד יותר מול הפטריה אך כעת מתברר שהפטריה פוגעת גם בו.

הפטריה מתפשטת על פני יבשת אסיה וגרמה כבר נזקים בסין, טאיוואן, מלזיה, אינדונזיה, אוסטרליה, הפיליפינים, פקיסטן, מוזמביק, עומאן, ירדן ולבנון. 

בישראל התגלו בננות נגועות בכמה נקודות מבודדות והן הושמו בהסגר. ברגע שבננה אחת נגועה, כל המטע נגוע. לא נמצאה דרך לטהר את הקרקע מהנגע, כי הפטריה חודרת לעומק הקרקע.
לאחר מיכן הקרקע החקלאית בה נמצאה המחלה נסגרת כולה על ידי יריעות נילונים ולא ניתן להשתמש בשטח יותר

קישורים חיצוניים
----------------

* מחלת הפוזריום (Fusarium) מאיימת על הבננות בעולם
* קול קורא למיזם מחלת פנמה לשנת 2017
* מחלת Fusarium מהגזע האלים Tropical Race 4 שוכנת כבר עשר שנים במטעי הבננות בירדן
* מחלת פנמה, באתר אנציקלופדיה בריטניקה (באנגלית)

הערות שוליים
------------

1. ↑  מחלת פנמה של עצי הבננה
**דוד הובר** (פלמית: **David Hubert**; נולד ב-12 בפברואר 1988) הוא כדורגלן בלגי המשחק בזולטה ורכם בעמדת הקשר.

קריירה
------

הובר התחיל את הקריירה שלו במחלקת הנוער של גנק ובשנת 2008 ערך את הופעת הבכורה שלו בקבוצה הבוגרת נגד וסטרלו. בעונת 2008/2009 הפך לשחקן בקבוצה הבוגרת עימה זכה בגביע הבלגי. ב-13 באוקטובר 2011 הבקיע את שער הבכורה שלו בקריירה בניצחון 0-3 נגד סרקל ברוז'. בעונת 2011/2012 עלה עם הקבוצה לשלב הבתים של ליגת האלופות לאחר שגברה 1-4 בדו-קרב בעיטות הכרעה נגד מכבי חיפה.

בינואר 2013 הושאל לגנט עד לסיום העונה עם אופציה לרכוש את כרטיס השחקן שלו ל-4 שנים. בתום העונה מימשה גנט את ההצעה והוא חתם ל-4 שנים במועדון.

לאחר שהובר לא היה מרוצה ממעמדו בקבוצה, בינואר 2014 הושאל להפועל באר שבע עד לסיום העונה. בקיץ 2014 הושאל לואסלנד-בוורן והצליח לעזור לקבוצה להישאר בליגה.

את עונת 2015/2016 התחיל כשחקן סגל בגנט ואף זכה עימה בסופר קאפ הבלגי, אך לקראת סיום מועד ההעברות האחרון הושאל לרויאל מוסקרון-פרוולץ.

בקיץ 2017 חתם בלוון.

ב-10 באוגוסט 2010 ערך את הופעת הבכורה שלו בנבחרת בלגיה בתיקו 0-0 נגד סלובניה.

תארים
-----

גנק
* אליפות בלגיה: 2010/2011
* הגביע הבלגי: 2008/2009
* הסופר קאפ הבלגי: 2011

גנט
* הסופר קאפ הבלגי: 2015/2016

קישורים חיצוניים
----------------

* פרופיל, באתר Transfermarkt
* פרופיל, באתר Soccerway
* פרופיל, באתר National Football Teams

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"דוד הובר"**.
**עוצמה מודיעין** הוא מועדון כדורסל ישראלי מהעיר מודיעין, שנוסד בשנת 1997. הקבוצה הבוגרת משחקת בליגה א' דרום. צבעי הקבוצה הם שחור ולבן.
הקבוצה עורכת את משחקיה הביתיים באולם החשמונאים בעיר מודיעין (בסמוך לבית הספר עירוני א'). מאמן הקבוצה הוא איתי מידן.

היסטוריה
--------

המועדון נוסד ב-1997 על ידי טל ודהאוזן ושמעון סלל רוה רודריגז.

בעונת 2014/15 הודיעו על צירופו של לביא חלפי, לסגל המועדון. חלפי, המשמש גם כמנהל המקצועי של בית הספר העירוני לכדורסל, הוא מאמן כדורסל מוסמך, שעד לאחרונה עבד כמורה, מחנך וסגן מנהל בית ספר. חלפי נכנס לתפקיד שעד עתה טרם אויש במועדון, וישמש כרכז חברתי של עוצמה מודיעין.

בעונת 2014/15 יצא לדרך חידוש נוסף במועדון, הקמה של אקדמיה לכדורסל, מתוכה יבחרו שחקני "סגל הזהב".כאשר מתוך קבוצות נערים ב', נערים א' ונוער, מכיתות ט' עד י"ב, יבחרו עד כ-20 שחקנים ל"סגל הזהב" של המועדון, ויעברו אימונים נפרדים עם מאמנים שונים מהשורה הראשונה ובראשם רותם ארליך. האקדמיה כוללת פעילויות העשרה, לדוגמה: שני אימוני אתלטיקה שבועיים. בעונת 2016/17 עלתה הקבוצה לליגה א'.

בעונת 2016/17 עלתה הקבוצה הבוגרת לליגה א'.

בסיום עונת 2019/20 עם החלטת איגוד הכדורסל על סיומם המוקדם של כלל הליגות והעפלת הראשונה בכל ליגה, עלתה הקבוצה לראשונה לליגה הארצית כאשר במאזנה 13 ניצחונות ו-3 הפסדים ועם הפרש של 7+ במאזן הפנימי אל מול השנייה בטבלה הפועל גזר/נען.

קבוצות נוספות במועדון
---------------------

למועדון 26 קבוצות ליגה, מתוכן 6 קבוצות נשים. יותר מ-300 שחקנים ושחקניות משחקים ומשחקות במועדון. במועדון עוצמה מודיעין יש שלוש קבוצות **קט-סל ב'** (כיתות ה'), קבוצה של **קט-סל בנות** ושלוש קבוצות **קט-סל א'** (כיתות ו'). בנוסף יש שלוש קבוצות **ילדים ב'** (כיתות ז') ושלוש קבוצות **ילדים א'** (כיתות ח') אחת בלאומית ושתיים במחוזית. במועדון שתי **קבוצות ילדות** בין הכיתות ז'-ח' אשר אחת מהן משחקת במקביל גם בליגת **נערות ב'**. במועדון יש שתי קבוצות **נערים ב'** (כיתות ט') בלאומית, וקבוצה אחת של **נערים א'** (כיתה י') המשחקת בליגה הלאומית גם כן. במועדון 2 **קבוצות נוער** (כיתות יא'-יב') אחת משחקת במחוזית והשנייה משחקת בליגה הלאומית. במועדון 2 קבוצות נשים, אחת בליגה א' והשנייה בליגה הארצית.

בית ספר לכדורסל
---------------

למועדון יש בית ספר לכדורסל מגיל הגן ועד לכיתות י'. המנהל המקצועי של בית הספר לכדורסל הוא לביא חלפי.

קישורים חיצוניים
----------------

* דף הפייסבוק של עוצמה מודיעין
* עוצמה מודיעין האתר הרשמי של הקבוצה

| ליגה ארצית דרום בכדורסל- עונת 2023/2024 |
| --- |
| 

|  |
| --- |
| הפועל חבל מודיעין • אליצור גבעת שמואל • א.ס אשקלון • מכבי פתח תקווה • מכבי דימונה • אליצור יבנה • מכבי שוהם • הפועל נצר סירני • אליצור נווה-דוד רמלה • אליצור נחל שורק • הפועל חבל אילות • עירוני קריית אונו • מכבי אשדוד • הפועל מתן אשדוד |

 |